आज मल्टीटेलेंटेड प्रभुदेवा का 45वां जन्मदिन है. एक्टर, डायरेक्टर व कोरियोग्राफर के रूप में प्रभुदेवा का बॉलीवुड समेत तमिल, तेलुगू, मलयालम व कन्नड़ इंडस्ट्री में बड़ा सहयोग हैं. बेहतरीन डांस मूव्स के लिए लोग उन्हें इंडिया का ‘माइकल जैक्सन’ भी कहते हैं. मैसूर के रहने वाले प्रभुदेवा का पूरा नाम प्रभुदेवा सुंदरम है. इनका जन्म 3 अप्रैल 1973 को हुआ था. उनका बचपन अलवरपेट चेन्नई में बीता. प्रभुदेवा बचपन से ही अपने पिता के बेहतरीन डांस से बेहद प्रभवित थे, उनके पिता मुगुर सुंदरम साउथ भारतीय फिल्म्स में डांस मास्टर थे. प्रभु देवा को डांस विरासत में मिला है.